

Z  A P  I  S  N  I  K

3.  sjednice Vijeća Mjesnog odbora Dubec,
održane 23. kolovoza 2021. godine
u prostorijama objekta mjesne samouprave, Rudolfa Ivankovića
34, s početkom u 18:30 sati


NAZOČNI ČLANOVI VIJEĆA: Ante Kolobara, Davor Zebec, Slavica Mišetić, Dario Marić, Mirela Žumberac, Neven Ivak i Ivančica Vranješević Ištvanić.

Predsjedava: Ante Kolobara, predsjednik Vijeća.
Zapisnik vodi: Davor Zebec, potpredsjednik Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora Dubec.

Pozdravlja sve nazočne i zahvaljuje se na odazivu.

Nakon čitanja zapisnika s 2. sjednice Vijeća održanog 01.srpnja 2021. godine, Vijeće jednoglasno prihvaća tekst zapisnika.

Predsjednik  Vijeća pita članove Vijeća imaju li nadopunu na dnevni red. Kako nisu vijećnici predložili nadopunu dnevnog reda predsjednik obavještava članove Vijeća da smo dobili nove zahtjeve od Gradskog ureda za Mjesnu samoupravu grada Zagreba, Vijeća Gradske četvrti Gornja Dubrava i građana Dupca o kojima Vijeće treba raspraviti i donijeti mišljenja ili zaključke.
Predlaže četiri točke dnevnog reda i to:
9. Prijedlog rješavanja problematike vezano za vlasništvo priključaka za odvodnju od glavne
    odvodne cijevi do šahtova na gradilištima;
10. Mišljenje Vijeća o podizanju spomenika slovenskom pjesniku Dr. Francu Prešernu;
11. Gordana Jurić, priključak na vodovodnu mrežu – zaključak;
12.  Požurnica za izgradnju spomen obilježja spomenik poginulim braniteljima iz Dupca;

Nakon obrazloženja predsjednika Vijeća, Vijeće jednoglasno usvaja dnevni red.
 


D n e v n i    r e d:

1. Prijedlozi Vijeća Mjesnog odbora Dubec za Program građenja komunalne infrastrukture na području Grada Zagreba u 2022. - donošenje zaključka ; 
1. Prijedlozi Vijeća Mjesnog odbora Dubec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.- donošenje zaključka;
2. Prijedlog prioriteta ulica za Izvedbeni program Zimske službe 2021/22. - donošenje zaključka;
3. Prijedlog lokacija za postavljanje spremnika za sol – donošenje zaključka;
4. Prijedlog kandidata za člana školskog odbora – donošenje zaključka;
5. Prijedlog odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih
odbora – davanje  mišljenja;
6. Odluka o izmjenama i dopunama Odluke o davanju u zakup i na drugo korištenje površina javne namjene – davanje  mišljenja; 
7. Prijedlog rješavanja problematike vezano za nedostajuću odvodnju na području Mjesnog odbora Dubec – davanje  mišljenja;
     
8. Prijedlog rješenja problematike vezane za vlasništvo priključaka za odvodnju od glavne  odvodne cijevi do šahtova na gradilištima;
9. Mišljenje Vijeća o podizanju spomenika slovenskom pjesniku dr. Francu Prešernu
10. Gordana Jurić, priključak na vodovodnu mrežu;
11. Požurnica za izgradnju spomen obilježja spomenik poginulim braniteljima iz Dupca;
12. Pitanja, prijedlozi i obavijesti.


Ad 1. Nakon rasprave, Vijeće MO Dubec za Program građenja komunalne infrastrukture donosi
Z a k l j u č a k

· da se nastavi izgradnja vodovodne mreže u Dupcu prema kapitalnim ulaganjima iz 2019. godine. 
· Da VIO Zagreb u suradnji sa ovlaštenim službama Grada Zagreba izgradi odvodnu mrežu  u sljedećim ulicama: Visočićka, Krndijska, Dunavska, Zemunska.
· Građani iz ovih ulica već 20. godina traže da im se izgradi odvodna mreža.
· Građani iz navedenih ulica već 55. godina plaćaju odvodnju, a odvodnju nemaju.
· Pozivamo odgovorne službe iz grada Zagreba i komunalne organizacije VIO da izađu na teren, izgrade projekt i o trošku grada Zagreba izgrade odvodnju građanima Dupca.


Ad 2. Nakon rasprave, Vijeće MO Dubec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba donosi 
Z a k l j u č a k

· Izgradnju reflektora na dječjim školskom igralištu
· Asfaltiranje ulica u kojima su završeni planirani radovi: Rudolfa Ivankovića, Franje Laurena, Ive Kerdića, Jurja Škarpe, Pavla Perića, Ivana Meštrovića, Frane Cote
· Asfaltiranje Bezimene ulice koja spaja Dubečku i Prominsku ulicu
· Sanacija nadstrešnica koje se nalaze na okretištu Dubec na Peronu 1 i Peronu 2
· izgradnja pješačke staze od glavne staze koja prolazi kroz sredinu Dupca do sjevero-istočnog ulaza na školsko igralište osnovne škole „Antuna Mihanovića”.


Ad 3. Vijeće donosi

Z a k l j u č a k

Da u izvedbenom programu Zimske službe 2021/2022 prioritetne ulice moraju biti Dubečka, Prominska, Bezimena ulice koja spaja Dubečku i Prominsku ulicu, te škola „Antuna Mihanovića”.






Ad 4. Vijeće donosi

Z a k l j u č a k

Da se spremnici za sol postave pokraj dječjeg vrtića Sunce na adresi Prominska 1, te pokraj mjesnog odbora Dubec na adresi Rudolfa Ivankovića 34.


Ad 5. Vijeće donosi

Z a k l j u č a k

Nakon rasprave Vijeće kao kandidata školskog odbora predlaže gospodina Daria Marića. Prilažemo sve neophodne dokumente navedene u dopisu od gradonačelnika.

Ad 6. Vijeće je jednoglasnog mišljenja, te se ne slaže sa prijedlogom odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. Vijeće smatra da su upravo članovi Vijeća najizloženiji u odgovornosti prema građanima/biračima i da naknada mora ostati kao do sada.

Ad 7. Vijeće daje pozitivno mišljenje o Odluci o izmjenama i dopunama Odluke o davanju u zakup i na drugo korištenje površina javne namjene.


8. Prijedlog rješavanja problematike vezano za vlasništvo priključaka odvodnje od glavne cijevi odvodnje do šahtova n gradilištu.
Obzirom da je 1965. godine poduzeće „Kanalizacija” gradnjom mreže odvodnje u cijelom naselju Dubec izgradilo i priključke sa šahtovima i da građani smatraju da je to vlasništvo Vodoopskrbe i odvodnje d.o.o. i da je isto poduzeće dužno popravljati odvodne priključke i zbirne šahtove.

Vijeće Mjesnog odbora pridružuje se mišljenju građana Dupca i zahtijeva od odgovornih službi grada Zagreba i poduzeća VIO da preuzmu  održavanje navedenih priključaka i šahtova.


Ad 11. Gordana Jurić po drugi put u ovome mandatu obraća se Vijeću za pomoć za priključak.
            Nakon rasprave Vijeće usvaja 
						Z a k l j u č a k
            
            obzirom da je Gordana Jurić samohrana majka i da vodovodna mreža je vlasništvo VIO Zagreb, tražimo od odgovornih službi grada Zagreba i od VIO Zagreb da o trošku grada Zagreba
izgradi uličnu vodovodnu mrežu do gradilišta gospođe Gordane Jurić, kako su učinili i za ostale građane Dupca.

Ad. 12. Požurnica za izgradnju spomen obilježja spomenika poginulim braniteljima iz Dupca.
             Prema informacijama projekt za izgradnju spomenika poginulim braniteljima iz Dupca izrađen je još 2019., Vijeće Mjesnog odbora Dubec zahtijeva od odgovornih službi grada Zagreba da, ako već nisu, raspišu natječaj za izgradnju navedenog spomenika.

Ad. 13. Pitanja, prijedlozi i obavijesti;
Predsjednik Vijeća izvještava Vijeće da je popravljena plastika na kombiniranoj spravi za igranje na dječjem igralištu.

	Vijeće donosi zaključak i traži od Gradske četvrti da se postave dvije oglasne ploče uz
            glavnu stazu u Dupcu.
            Glavna staza izgrađena je kroz sredinu naselja Dubec, po kojoj građani idu na posao, đaci u
            školu i služi za šetnicu, pa je najpogodnija lokacija za informiranje građana putem oglasa.
	
           Vijeće Mjesnog odbora traži informaciju, što je sa izgradnjom boćališnog igrališta u Dupcu.
           Popločenje SI dijela u igrališnom dvorištu.

	Problem priključka odvodnje – zahtjev građana.

[bookmark: _GoBack]            Molimo da Vijeće Gradske četvrti Gornja Dubrava uputi zahtjev poduzeću „Zrinjevac” da
            odreže vrbove grane koje se naslanjaju na krov doma na zgradi Mjesnog odbora , Ulica 
            Rudolfa Ivankovića 34.
            Vrba se nalazi na južnoj strani zgrade.

U privitku: Evidencija prisustvovanja na 3. sjednici MO Dubec,
	       Dokumentacija od gospodina Daria Marića potrebna za kandidaturu za
                   člana u školskom odboru,
                   Problem priključaka odvodnje
               

Sjednica zaključena u 20:00 sati.

KLASA:026-02/21-002/
URBROJ:251-06-11-504-21-1
Zagreb, 23. kolovoza 2021.



	Zapisničar:				
 Potpredsjednik Vijeća MO						    Predsjednik Vijeća MO
       Davor Zebec, v.r.							       Ante Kolobara v.r.

